Štvrtkové skejtové kino v Hangairi: Mid90s
Prvý augustový deň bude patriť predpremiére nostalgického filmu z deväťdesiatych rokov, plného skateboardingu, Californie a života dospievajúcich chalanov. Príď si s nami vychutnať tento skvelý film Jonaha Hilla. Večer začne sesh a best trick v našej skate rampe, o 21:30 si pustíme film.
Vstup aj jazdenie je free!
Mid90s (Deväťdesiate)
Americké predmestie 90-tych rokov. Trinásťročný Stevie tu žije so svojou matkou, ktorá ho vychováva sama a jeho agresívnym bratom. Netúži po ničom inom, iba utiecť a tak si zaobstará skateboard a pridáva sa k skupine skejterov. Práve jeho noví kamaráti mu pomáhajú prekonať smutnú realitu, zažíva tú prvé radosti a strasti dospievania. Film je režijným debutom amerického herca Jonaha Hilla.
Film vám prináša Asociácia slovenských filmových klubov (https://asfk.sk).